Miguel Brescia

Miguel Brescia Guillén (Gavarda, Valentziako probintzia, 1955), GAL taldearen kamioilaria gisa ezaguna, Espainiako terrorista eta zerbitzu sekretuekin loturako pertsona da. Cristhobal Machicotte eta Catherine Brionen aurkako atentatuan parte hartu zuen eta, ondorioz, 20 urte espetxeratuta egon zen.

 Biografia 
Horrela laburtu zuen bere biografia elkarrizketa batean: "Ni Frantzian hazi naiz. Nire aita militarra zen, nire bi ahizpak han jaio ziren. Avignon inguruan bizi zen, non atzerritar legioak kuartel bat baitzuen. Aita han izan zen, eta Espainiar Legioan ere bai. Jende asko ezagutzen nuen, mertzenarioak, eta han jende bat ezagutu nuen, eta afera hasi zen". Brescia bera ere Legioan aritu zen. 

Lanbidez kamioilaria, Europa erdia zeharkatu zuen frutak garraiatzen bere trailerrean. 28 urte zituela istripu larria izan zuen Malaga eta Granada arteko errepidean.

Bresciak Espainiatik Europarako gordetako funtsetako diru guztia zeraman. Esteponan (Malaga) kargatzen zuen eta handik Suitzara bidaiatzen zuen. "Bidaia hauek egitea proposatu zidaten eta baietz esan nuen". "15-18 bidaia egin nituen Espainiatik Suitzara, erreserbatutako funtsen milioiak eta milioiak garraiatuz".

1986ko otsailaren 17an, GALek bi herritar hil zituen tiroz Itsasun, Lapurdin. 60 urteko Christophe Matxikote itsasuarra zen bat eta 16 urteko Catherine Brion paristarra bestea. Matxikotek Brionen familiari karabana uzteko zelaia alokatzen zion. France Press agentziak zabaldu zuenez, inguruan errefuxiatuak bizi ziren etxe bat zegoen.  

21:00ak aldera, Citroen 2CV6 bat iritsi zen GALeko kideak itxoiten zeuden tokira, eta, Bresciak eta bere kideak helburua zela uste zutenez, 21 tiro egin zituzten ibilgailuko bidaiarien aurka. Bertan, Christobal Machicotte eta Catherine Brion zihoazen. Lehenengoak 16 bala jaso zituen, eta gazteak, berriz, 5. Ondorioz, hil egin ziren.

Kasuarekin lotuta, Miguel Brescia mertzenarioa atxilotu zuten handik bederatzi urtera eta hark GALen "akats" bat izan zela esan zuen.  1999ko ekainaren 4an 68 urteko kartzela-zigorra ezarri zioten Bresciari. Zigorra onartzeko esan zioten, urte gutxi beteko zuela esanez. Antza ere, 30 milioi pezeta eskaini zizkioten isilik egoteagatik eta atentatuan parte hartu zuten beste pertsona batzuk ez salatzeagatik.

Bresciaren bertsioaren arabera, hilketak kokaina trafikoarekin lotuta egon zen eta ez GALen operazioarekin. Dena dela, garbi du ez Matxikotek ezta ere Brionek ez zutela inongo loturarik droga-trafikoarekin.

 Erreferentziak 

 Kanpo estekak 
 :Bresciaren elkarrizketa 20 Minutos egunkari digitalean, 2015/07/06.

Kategoria:Valentziako probintziako jendea
Kategoria:GAL
Kategoria:Mertzenarioak
Kategoria:Kamioilariak
Kategoria:Espainiar Legioaren kideak